
                                                                                                        ANEXA 1 HCL NR. 

REGULAMENT

Privind implementarea formatului unic al cardului-legitimație de parcare pentru persoanele cu handicap

CAP.1 DEFINIRE TERMENI ȘI CARACTERISTICI

Art.1. In sensul prezentului regulament următorii termeni se definesc astfel:

a) Card legitimație de parcare pentru persoanele cu handicap -  document în format unic eliberat de administrația publică locală care dă drept de parcare gratuită autovehiculelor care transportă persoane cu handicap;

b) persoanele cu handicap:

· copii care posedă certificat de încadrare în grad de handicap eliberat prin Hotărârea Comisiei pentru Protecția Copilului în termen de valabilitate;
· adulții care posedă certificat de încadrare în grad de handicap eliberat de către Comisia de Evaluare a Persoanelor Adulte cu Handicap sau după caz ​​Decizia eliberată de Comisia Superioară de Evaluare a Persoanelor Adulte cu Handicap;

c) reprezentant legal - părintele sau persoana desemnată, potrivit legii, să exercite drepturile şi să îndeplinesacă obligațiile față de persoanele cu handicap;

d) locuri de parcare pentru persoane cu handicap -  locuri de parcare special amenajate, rezervate și semnalizate prin semn internațional destinate parcării gratuite a mijloacelor de transport pentru persoanele cu handicap;

CAP.II. FORMATUL CARDULUI-LEGITIMATIE DE PARCARE PENTRU PERSOANELE CU HANDICAP

Art.2 A. Dimensiunile generale ale cardului-legitimație de parcare pentru persoane cu handicap sunt:

- înălțime: 106 mm; 
- lățime: 148 mm.

         B. Culoarea cardului-legitimație de parcare pentru persoanele cu handicap va fi albastru-deschis. Excepție făcând doar simbolul alb al utilizatorului de fotoliu rulant, care va avea un fundal albastru închis.

C. Cardul-legitimație de parcare pentru persoane cu handicap va fi plastifiat după semnarea acestuia de către beneficiar.

D. Cardul-legitimație de parcare pentru persoane cu handicap se împarte vertical în două părţi atât pe față, cât și pe spate.

Partea stângă față trebuie să conțină:

· simbolul utilizatorului de fotoliu rulant, având culoarea alb pe fundal de culoare albastru-inchis,
· data expirării cardului-legitimație de parcare:
· numărul de serie al cardului-legitimație de parcare - se trec seria şi numărul certificatului de încadrare în grad de handicap:
· denumirea şi ştampila/sigiliul autorității emitente, inclusiv numărul de înregistrare al emitentului.
Partea dreaptă față trebuie să conțină:

- cu majuscule, cuvintele "Card-legitimație de parcare pentru persoanele cu handicap" în limba română, după un spațiu adecvat, cuvintele "Card-legitimație de parcare pentru persoanele cu handicap" vor fi scrise cu caractere mici în celelalte limbi ale Uniunii Europene,

- cuvintele "Model al Comunității Europene" în limba română;
- ca fundal, codul distinctiv al României, încercuit de inelul de 12 stele care simbolizează Uniunea Europeană.

Partea stângă a reversului trebuie să conțină:

1. numele titularului:

2. prenumele titularului;

3. semnătura titularului sau altă marcă autorizată, dacă este permisă de legislația națională;

4. fotografía titularului, 3/4 cm tip carte de identitate/buletín de identitate (jpeg);

Partea dreaptă a reversului trebuie să conțină:

1. afirmaţia: "Acest card-legitimație îndreptățește titularul la locurile de parcare special amenajate în România.":

2. afirmaţia: "Atunci când va fi utilizat, cardul-legitimație va fi afişat în partea din față a vehiculului, astfel încât fața cardului-legitimație să fie clar vizibilă pentru verificare.
E. Cu excepția părții din partea dreaptă a părții frontale, toate înscrierile vor fi făcute în limba română.

CAP.III. MODALITATEA DE ELIBERARE

Art.3. Cererea pentru eliberarea cardului-legitimație de parcare pentru persoanele cu handicap se depune fizic la sediul PRIMĂRIEI SĂSCIORI, județ Alba, sau prin mijloace electronice, modelul acesteia fiind prevăzut în anexa nr.3.

    La depunerea cererii, fizic, beneficiarul dreptului la cardul-legitimație de parcare pentru persoanele cu handicap prezintă, în original, următoarele documente:

· document de identitate,
· certificat de încadrare în grad de handicap,
· fotografía de 3/4 cm tip carte de identitate care poate fi depusă și pe suport electronic, în format jpeg.
· documente doveditoare privind calitatea de reprezentant legal al persoanei cu handicap.    
Documentele doveditoare privind calitatea de reprezentant legal al persoanei cu handicap sunt :
·  hotărâre judecătorească definitivă care atestă calitatea de reprezentant legal, tutore/curator al persoanei cu handicap(certificat de grefă);
·  procură notarială privind calitatea de împuternicit al persoanei cu handicap, în termen de valabilitate;
·  dispoziție de plasament al persoanei minore cu handicap.
   În situaţia în care beneficiarul depune documentele de mai sus prin mijloace electronice, acestea vor fi prezentate în original la eliberarea cardului-legitimaţie de parcare pentru persoanele cu handicap.
   De cardul-legitimație eliberat persoanelor cu handicap beneficiază și reprezentanții legali ai acestora.
   În interesul persoanei cu handicap, cardul-legitimatie de parcare poate fi utilizat și de familie, asistentul personal, asistentul personal profesionist sau însoțitorul persoanei adulte cu handicap, părintele, tutorele sau persoane care se ocupă de creșterea și îngrijirea copilului cu handicap în baza unei măsuri de protecție specială, stabilită în condițiile legii.

  Cardul-legitimație se eliberează, pentru persoanele cu handicap care domiciliază în comuna Săsciori, jud. Alba, în termen de 30 de zile de la data depunerii cererii.
 Cardul-legitimație de parcare va avea același termen de valabilitate ca al certificatului de încadrare în grad de handicap.
    În cazul expirării cardului-legitimației toate procedurile se vor relua (se depune o nouă cerere, cardul-legitimație expirat și actele aferente). 
  În cazul pierderii, persoana cu handicap beneficiază de schimbarea cardului-legitimație de parcare, aceasta având obligația de a publica un anunț de pierdere într-un ziar local sau național și de a prezenta dovada publicării (copie anunț ziar ).  Noul card-legitimație de parcare va primi un alt număr de înregistrare.
  În cazul deteriorării cardului de parcare, la cerere, persoana în cauză beneficiază de schimbarea acestuia. La primirea cardului nou, se va preda cardul deteriorat. Noul card va avea același număr de înregistrare și același termen de valabilitate cu cel vechi.
  În cazul decesului persoanei cu handicap, cardul-legitimație de parcare va fi predat autorității emitente, în termen de 30 de zile calendaristice, de către familie sau reprezentantul legal al acestuia.



       Preşedinte de şedință,                                               Contrasemnează pentru legalitate,
                Consilier                                                              Secretar general UAT
        Irimie Ancuta Valentina                                                Groza Ligia Daniela

